Autostrada Moldovei este mai aproape de realizare. Guvernul aprobă indicatorii tehnico-economici pentru tronsonul Pașcani-Suceava
Guvernul a aprobat joi indicatorii pentru Autostrada Pașcani - Suceava, obiectiv de infrastructură ce traversează județele Iași, Botoșani și Suceava, în valoare totală de 9 miliarde de lei, informează Ministerul Transporturilor și Infrastructurii (MTI), într-un comunicat transmis AGERPRES.

"Prin realizarea acestei investiții se asigură o cale de comunicație modernă realizând conexiunea între Autostrada A7 de la București la Pașcani cu implicații în dezvoltarea regională a zonei, în fluidizarea traficului, creșterea siguranței utilizatorilor, micșorarea timpilor de parcurs, scăderea poluării la toate nivelurile în zonele tranzitate în prezent", menționează MTI.